गर्भ के चैथे महीने से गर्भिणी नारी के शरीर के अनुपात और वजन में बदलाव आना शुरू हो जाता है। उसके पेट की माँसपेशियाँ ढ़ीली हो जाती हैं और पीठ के निचले हिस्से में कमर के आसपास की माँसपेशियों में खिचाव आने लगता है। इस वक्त तक गर्भिणी नारी के शरीर का तमाम वजन उसकी एडि़यों पर पड़ता है, जिसके कारण पीठ में दर्द होने लगता है। गर्भावस्था के अन्तिम तीन महीनों में गर्भिणी को सूजन की शिकायत हो सकती है, खून की कमी हो सकती है। ब्लडप्रेशर बढ़ सकता है व डायबिटीज की शिकायत हो सकती है। ऐसे में सोच-समझकर ही दवाइयाँ लेनी चाहिएँ, क्योंकि कुछ दवाइयाँ गर्भस्थ शिशु को नुकसान पहुँचा सकती हैं।